ബോക്സിംഗ് ഡേ ടെസ്റ്റിന് മുൻപ് ഓസ്ട്രേലിയൻ ടീമിൽ മാറ്റങ്ങൾ ആവശ്യപ്പെട്ട് ഇതിഹാസ താരം റിക്കി പോണ്ടിംഗ് . പെർത്ത് ടെസ്റ്റിനിടെ പരിക്കേറ്റ ആരോൺ ഫിഞ്ചിന് പകരം ജോ ബേൺസിനെയും ഫോമിലല്ലാത്ത മധ്യനിര താരം പീറ്റർ ഹാൻഡ്സ്കോമ്പിന് പകരക്കാരനെയും സെലക്ടർമാർ തീരുമാനിക്കണമെന്ന് പോണ്ടിംഗ് ആവശ്യപ്പെട്ടു . ഓപ്പണറായി എത്താൻ കൂടുതൽ സാധ്യതയുള്ള താരമാണ് ജോ ബേൺസ് . നിലവിൽ ഓപ്പണറായി കൂടുതൽ റൺസ് കണ്ടെത്തുന്ന താരമാണയാൾ . ഷെഫീൽഡ് ഷീൽഡ് സീസണിൽ 47.2 ശരാശരിയിൽ 472 റൺസ് ബേൺസ് നേടിയിട്ടുണ്ട് . എന്നാൽ ഓപ്പണറായി മറ്റ് ചിലരുടെ പേരുകൂടി പരിഗണിക്കപ്പെട്ടേക്കുമെന്നും പോണ്ടിംഗ് പറഞ്ഞു . ഫോമിലല്ലാത്ത അഞ്ചാം നമ്പർ താരം പീറ്റൻ ഹാൻഡ്സ്കോമ്പിൻറെ കാര്യത്തിൽ സെലക്ടർമാർ തൂരുമാനമെടുക്കണമെന്ന് മുൻ നായകൻ ആവശ്യപ്പെട്ടു . റൺസ് കണ്ടെത്താൻ ഹാൻഡ്സ്കോമ്പ് വിഷമിക്കുകയാണ് . അടുത്ത ടെസ്റ്റിൽ നിന്ന് താരം പുറത്തായാൽ അത്ഭുതപ്പെടാനില്ലെന്നും പോണ്ടിംഗ് പറഞ്ഞു . ഹാൻഡ്സ്കോമ്പ് 34,14,7,13 എന്നിങ്ങനെയാണ് പരമ്പരയിൽ നേടിയ സ്കോർ .